Στέλιος Τσιτσιμελής

Ο Στέλιος Τσιτσιμελής του Λάμπρου (1928 – 11 Ιουνίου 1997Δήμος ΑγρινίουΟμιλία Δημάρχου Αγρινίου , ανάκτηση 3 Μαΐου 2013.) ήταν δήμαρχος Αγρινίου, ο πρώτος εκλεγμένος μετά τη μεταπολίτευση.

Υπήρξε στέλεχος της ΕΔΑ και διετέλεσε δήμαρχος για 3 συνεχόμενες θητείες, το διάστημα 1975 έως 1986, υποστηριζόμενος από κόμματα της αριστεράς και το ΠΑΣΟΚ. Έδωσε βάρος στον πολιτισμό και επί των ημερών του ιδρύθηκε το 1981 το δημοτικό θέατρο της πόλης, το οποίο ήταν το πρώτο στην Ελλάδα"Ο πρώτος Δήμος που αποκτά θίασο", Τα Νέα, φύλλο 10ης Απριλίου 1981, σελ. 2., και που αργότερα εντάχθηκε στο θεσμό των ΔΗ.ΠΕ.ΘΕ (Δημοτικά Περιφερειακά Θέατρα).

Εξελέγη βουλευτής Αιτωλοακαρνανίας του ΠΑΣΟΚ στις εκλογές που διεξήχθησαν τον Ιούνιο του 1989 και επανεξελέγη στις επόμενες εκλογές του Νοεμβρίου του 1989Κοινοβουλευτική θητεία του Στυλιανού Τσιτσιμελή, ιστότοπος της Βουλής των Ελλήνων, ανάκτηση 3 Μαΐου 2013.. Διετέλεσε Περιφερειάρχης Ηπείρου (την περίοδο από τις 13 Οκτωβρίου 1993 ως τις 16 Οκτωβρίου 1996).

Τον Ιούνιο του 2008 ο δήμος Αγρινίου έδωσε το όνομά του στο Πνευματικό Κέντρο της πόλης.

 Παραπομπές 

Κατηγορία:Δήμαρχοι Αγρινίου
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το ΠΑΣΟΚ